Ladawan na ginibo kan kompyuter

An computer-generated imagery (CGI) iyo an sarong specific-technology o aplikasyon kan computer graphics para sa pagtugdas o pagpauswag nin mga ladawan sa art, printed media, simulators, mga bidyo asin video games. An mga ladawan na ini mapupwedeng estatiko (i.e. still images) o dinamiko (i.e. naghihirong mga ladawan). Nagpapanungod an CGI sa 2D computer graphics asin (urog na parati) 3D computer graphics na igwa nin katuyohan nin pagdesenyo nin mga karakter, virtual worlds, o mga eksena asin special effects (sa pelikula, programa sa telebisyon, patalastas, asbp.). An aplikasyon kan CGI para sa pagtugdas/pagpauswag nin animations iyo an pig-aapod na computer animation, o CGI animation.